শেষ হতে চলেছে রাশিয়ার বিশ্বকাপ পর্ব। কিন্তু ক্রমেই যেন বেড়ে উঠেছে ফুটবল উত্তেজনা। গোটা বিশ্বে চলছে এই উন্মাদনা। সেই ঢেউয়ে গা ভাসিয়ে অনুষ্ঠিত একটি ফুটবল ম্যাচে গোল করে পৃথিবী থেকে বিদায় নিয়েছেন সাগর দাস নামে এক ফুটবলার। গত মঙ্গলবার ম্যাচটি অনুষ্ঠিত হয় কলকাতার কামারহাটি এলাকায়। স্থানীয় ফুটবলাররা ছাড়াও ম্যাচটিতে অংশ নেন বিভিন্ন এলাকার দামী খেলোয়াড়রাও। তবে সেদিনকার ম্যাচে সকলের আলোচনার মধ্যমনি ছিলেন সাগর দাস।